**Ministru kabineta noteikumu projekta „****Grozījumi Ministru kabineta 2020. gada 28. jūlija noteikumos Nr. 467** **“Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta[[1]](#footnote-2) mērķis ir nodrošināt Eiropas Reģionālās attīstības fonda (turpmāk – ERAF) finansējuma pārdali no 4.5.1.1.pasākuma “Attīstīt videi draudzīgu sabiedriskā transporta infrastruktūru (sliežu transporta)” (turpmāk – 4.5.1.1.pasākums) uz 2.1.2.specifisko atbalsta mērķi “Nodrošināt inovatīvu tehnoloģisko risinājumu ieviešanu ārējās robežas kontrolē”, vienlaikus aizstājot pārdalīto ERAF finansējumu ar identisku Kohēzijas fonda (turpmāk – KF) finansējumu no 6.2.1.1.pasākuma “Latvijas dzelzceļa tīkla elektrifikācija”.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20.panta 13.punkts.Ministru kabineta (turpmāk – MK) 2020.gada 19.maija informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (prot. Nr. 34 33.§) (turpmāk – MK 2020. gada 19. maija informatīvais ziņojums).Grozījumi Nr.7 darbības programmā “Izaugsme un nodarbinātība” “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” (turpmāk – DP grozījumi)[[2]](#footnote-3). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz ERAF finansējuma 13 217 837 *euro* apmērā pārdali no 4.5.1.1.pasākuma uz 2.1.2.specifisko atbalsta mērķi “Nodrošināt inovatīvu tehnoloģisko risinājumu ieviešanu ārējās robežas kontrolē”, vienlaikus aizstājot no 4.5.1.1.pasākuma pārdalīto ERAF finansējumu ar identisku KF finansējumu no 6.2.1.1.pasākuma.Grozījumi ir ierosināti atbilstoši MK 2020. gada 19. maija informatīvajam ziņojumam un Eiropas Savienības struktūrfondu un Kohēzijas fonda (turpmāk kopā saukti – ES fondi) finansējuma pārdalēm, kas saskaņotas ar Eiropas Komisiju (turpmāk – EK) un ievērojot transporta jomā alternatīvajiem projektiem vēl pieejamo ES fondu finansējumu 108,954 milj. *euro* apmērā, attiecīgi paredzot finansējuma pārdalino 6.2.1.1. pasākuma “Latvijas dzelzceļa tīkla elektrifikācija” (turpmāk – 6.2.1.1. pasākums) ietvaros pārtrauktā lielā projekta “Latvijas dzelzceļa tīkla elektrifikācija” finansējuma 2.1.2.specifiskā atbalsta mērķa “Nodrošināt inovatīvu tehnoloģisko risinājumu ieviešanu ārējās robežas kontrolē” (turpmāk – 2.1.2. SAM) projekta īstenošanai.6.2.1.1. pasākuma darbības attiecas uz Eiropas Parlamenta un Padomes regulas (ES) Nr. 1300/2013[[3]](#footnote-4) 4.pantā minētajām investīciju prioritātēm, kuras atbalsta no KF. Savukārt 2.1.2. SAM darbības attiecas uz Eiropas Parlamenta un Padomes regulas (ES) Nr. 1301/2013[[4]](#footnote-5) 5.pantā minētajām investīciju prioritātēm, kuras atbalsta no ERAF. Ņemot vērā, ka KF un ERAF investīciju prioritātes ir atšķirīgas, nav iespējama KF finansējuma tieša pārdale no 6.2.1.1. pasākuma uz 2.1.2. SAM, tādēļ noteikumu projekts paredz divas darbības ES fondu finansējuma pārdalei no 6.2.1.1. pasākuma uz 2.1.2. SAM, tādējādi nodrošinot finansējuma pārdales atbilstību ES fondu regulējumā paredzētajām KF un ERAF atbalstāmajām investīciju prioritātēm:* pārdale no 4.5.1.1.pasākuma ERAF finansējuma 13 217 837 *euro* apmērā 2.1.2. SAM projekta īstenošanai nepieciešamā ERAF finansējuma nodrošināšanai,
* pārdale no 6.2.1.1. pasākuma KF finansējuma 13 217 837 *euro* apmērā 4.5.1.1.pasākuma īstenošanai, tādejādi aizstājot no 4.5.1.1.pasākuma pārdalīto ERAF finansējumu ar identisku KF finansējumu.

Ņemot vērā ES fondu finansējuma pārdali 4.5.1.1.pasākumā, noteikumu projekts noteic, ka 4.5.1.1. pasākumam plānotais KF finansējums tiek palielināts par 13 217 837 *euro*, savukārt 4.5.1.1.pasākuma plānotais ERAF finansējums tiek samazināts par 13 217 837 *euro*. Noteikumu projekts neparedz izmaiņas 4.5.1.1.pasākuma kopējā attiecināmajā finansējumā un nacionālajā finansējumā. Attiecīgi noteikumu projekts noteic, ka 4.5.1.1.pasākumam pieejamais kopējais attiecināmais finansējums nav mazāks kā 303 316 790 *euro*, tai skaitā KF finansējums nepārsniedz 235 002 439 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) nav mazāks kā 68 314 351 *euro*. Savukārt 4.5.1.1.pasākuma trešajā projektu iesniegumu atlases kārtā pieejamais kopējais attiecināmais finansējums nav mazāks kā 161 209 300 *euro*, tai skaitā Kohēzijas fonda finansējums nepārsniedz 114 211 073 *euro* un valsts budžeta finansējums nav mazāks kā 46 998 227 *euro.*Noteikumu projekts paredz svītrot tos 4.5.1.1.pasākuma pirmās projektu iesniegumu atlases kārtas īstenošanas nosacījumus, kas attiecas uz snieguma ietvara izpildi. Atbilstoši Kohēzijas politikas fondu vadības informācijas sistēmā pieejamai informācijai 4.5.1.1.pasākuma pirmajā projektu iesniegumu atlases kārtā tiek īstenoti divi projekti, un šajos projektos 2020.gadā ir veikti līguma par projekta īstenošanu grozījumi, piešķirot projektu īstenošanai snieguma rezervi. Līdz ar to noteikumu projektā ietvertie nosacījumi saistībā ar snieguma ietvara izpildi ir zaudējuši aktualitāti.Noteikumu projekts tiks virzīts izskatīšanai Ministru kabineta sēdē pēc Eiropas Komisijas lēmuma pieņemšanas par grozījumu apstiprināšanu Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmā “Izaugsme un nodarbinātība”. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz pasākuma mērķa teritoriju iedzīvotājiem, ņemot vērā, ka 4.5.1.1.pasākuma ietvaros īstenoto projektu rezultātā iedzīvotājiem tiks uzlabotas iespējas izmantot videi draudzīgu sabiedrisko transportu.Tiesiskais regulējums attiecas uz 4.5.1.1.pasākuma pirmās projektu iesniegumu atlases kārtas finansējuma saņēmējiem. Noteikumu projektā paredzēts svītrot projektu īstenošanas nosacījumus, kas attiecas uz snieguma ietvara izpildi, un tas nerada nepieciešamību veikt grozījumus 4.5.1.1.pasākumā noslēgtajos līgumos par projekta īstenošanu, un neietekmē tiesības, ar kurām finansējuma saņēmēji varēja rēķināties, uzsākot īstenot projektus.Noteikumu projekts neskar projektu iesniedzēju tiesības un nemaina projektu īstenošanas nosacījumus 4.5.1.1.pasākuma otrajā un ceturtajā projektu iesniegumu atlases kārtā.Tiesiskais regulējums ietekmē 4.5.1.1.pasākuma trešās projektu pieteikumu atlases kārtas ietvaros iesniegto lielā projekta “Rīgas un Pierīgas pasažieru pārvadāšanai nepieciešamo elektrovilcienu iegāde” (turpmāk – lielais projekts) iesniegumu. Pēc grozījumu stāšanās spēkā īstenošanā lielā projekta iesniedzējam būs jāprecizē projekta iesnieguma dokumentācija attiecībā uz projekta finansējuma avotiem, aizstājot lielā projekta iesniegumā paredzēto ERAF finansējumu ar identisku KF finansējumu, vienlaikus nemainot kopējo pieejamo ES fondu finansējuma apjomu. Noteikumu projektā paredzētie grozījumi neietekmē lielajā projektā sasniedzamo rādītāju vērtības, nemaina lielajam projektam paredzēto ES fondu finansējuma apjomu, neskar lielā projekta iesniedzēja tiesības un nemaina lielā projekta īstenošanas nosacījumus.Noteikumu projektā iekļautais regulējums neaizskar finansējuma saņēmēju un projektu iesniedzēju tiesisko paļāvību. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir sniegta iespēja rakstiski sniegt viedokli par noteikumu projektu tā izstrādes posmā. |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām noteikumu projekta izstrādes posmā ir ievietots SM tīmekļa vietnē www.sam.gov.lv un MK tīmekļa vietnē [www.mk.gov.lv](http://www.mk.gov.lv). |
| 3. | Sabiedrības līdzdalības rezultāti | Tiks papildināts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs Satiksmes ministrijas funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāre I.Stepanova

Šlihta 67028395

kaspars.slihta@sam.gov.lv

1. Grozījumi Ministru kabineta 2020. gada 28. jūlija noteikumos Nr. 467 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.1. pasākuma “Attīstīt videi draudzīgu sabiedriskā transporta infrastruktūru (sliežu transporta)” īstenošanas noteikumi” [↑](#footnote-ref-2)
2. DP grozījumi ir iesniegti apstiprināšanai ES fondu Uzraudzības komitejā. [↑](#footnote-ref-3)
3. Eiropas Parlamenta un Padomes Regula (ES) Nr. 1300/2013 (2013. gada 17. decembris) par Kohēzijas fondu un ar ko atceļ Padomes Regulu (EK) Nr. 1084/2006 (OV L 347, 20.12.2013., 281. lpp). [↑](#footnote-ref-4)
4. Eiropas Parlamenta un Padomes Regula (ES) Nr. 1301/2013 (2013. gada 17. decembris) par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. 1080/2006 (OV L 347, 20.12.2013., 289. lpp). [↑](#footnote-ref-5)